
INTELLIGENCE. 

rWe reprint for the gratification of our readers the prospectus of a work which has since, we 
" believe, appeared. We regret that our limits have obliged us to omit some parts of it.] 

De editione fragmentorum antiquissimorum lliadis Homeri cum 
picturis nuncius prodromus. Angehis Mais, Bibliothecce Jlmbro- 
siance a IAnguis Orientalibus lectori salutem. 

-Dtjos Vaticana dedit antiquos eosdem et nobilibus tabulis exornatos, 



Virgilium atque Terentium, alterum Virgilium Laurentianae et denique 
turn Latinum aliquid, turn plures auctores Grsecos papyri Herculanenses ad 
nostra xtatis commendationem in lucem protulerunt. 

Sed qui priores Maonius tenet seiles Homerus* in Mediolanensi Ambro» 
siana Bibliotheca adhuc latebat : non ita tamen ignotus, ut etiam sagaces 
et eruditos oculos sapientium Collegii Doctorum effugeret. Namque hi 
et tam pretiosum xc</wiAi«« feliciter detexerant, et pro rei dignitate sus- 
pexerant, ejusque notitiam doctis aliquot per Italiam viris impertiti jam 
fuerant. Cum autem ego beneficio et nutu Excellentissimi Gomitis Gi- 
bebti Bobromjei, quem honoris amplitudinisque causa nomino, turn invi- 
tatu etiam caeterorum Ambrosianx Conservatorum, quos grato animi sensu 
semper colam, ad eamdem Bibliothecam accessi, nihil antiquius habui, 
quam ut in Codice tam admirando studiaet cogitationes defigerem. Quum- 
que sententiam praefecti doctissimi et optimi Petri Cighera ad editionem .mo- 
liendam conspirare viderem, ccepi protinus venerandas Poets maximi reliqui- 
as e suis involucris et latebris patienter evolvere. Multa: interim editionem 
operis causae moratae sunt, quarum non minima ea fuit, quod ingens pe- 
cuniae vis ex aerario Bibliothecae non magno esset proferenda. Nunc vero 
opere ad calcem prope deducto, quae sit ejus natura et ratio, quantaque 
ad rem litterariam augendam opportunitas, breviter, ut in nuncio prodromo, 
exponam. 

Fuit antiquissimus quidam et splendidus Graecus Codex, in quo tota 
Ilias Homeri continebatur, litteris grandibus ac speciosissimis scripta, turn 
etiam picturis rerum gestarum idoneis exornata. Atque is liber tanta 
scilicet erat commoditate, quantam lectio simul et opportuna inspeclio 
suppeditant j tam vetere atque erudito artificio, ut picturae genus a tam 
antiqua poesi non abhorreret ; tanto volumine ac pretio, nt conjicere liceat, 
eum non ad hominis privati usum, sed ad amplissimi principis oblectationem 

* Horat. Carm. lib. IV, Od. <). 

fuisse instructum. Sed enim, quae rerum humanarum conditio est, laben- 
tibus saeculis, sive is Codex vetustate fatisceret, sive ad dominum excor- 
dem et plane stolidum venerat, ita in frustra concisus est, ut tabulae 
quidem ad oculorum blandimentum, saltern plurimae retinerentur ; totum 
autetn interpositum carmen abjiceretur ; immo et illud, quod in postica 
pictae membranae parte supererat, bombycinis chartis obtegeretur. Quia 
vero subducto ocJulis carmine, quid quaeque tabula exprimeret, non satis 
accurate liquebat, bonus ille Codicis sector turn bombycinis integumentis 
scholia graeca Vetera inscripsit, quae ad picturae argumentum declaran. 
dum plerumque pertinerent ; turn ipsis tabulis rubricatas epigraphas levi- 
densi nee erudita opera adjunxit. Atque ita Codex inter homericos omnes 
vetustate et artificio longe nobilissimas, maxima sui parte minutus, car- 
mine obtecto, picturis multis amissis, aliquot etiam carie terebratis, plane 
ut ille olim Vaticanus Virgillus, ad conditionem miseram deplorandamque 
de venerat. 

Sed numquam tam male est rebus praestanter insignibus ; quin aliquid 
pristine bonitatis dignitatisque retineant. Injuria licet temporum atque 
horn mum Poetae principis membra adeo violata jacerent, tamen eorum 
fulgore collucere quodammodo atque illustrari Ambrosiani plutei vide- 
bantur. Ex tam spatioso volumine LVIII. supersunt Fragmenta, in quibus 
picturae quidem sunt totidem, versus autem homerici ad DCCC. Porro 
sors tulit, ut quae supersunt pictae tabellse, ex per totam Iliadcm a I. ad 
XXIV. librum procurrant, exceptis III. XVIII. XIX. et XX. libris, quorum 
et carmen et picturae cunctae interciderunt. Jam vero in tot tabulis (ut 
de his primum dicamus) stupenda quaedam infinitarum imaginum copia 
est. Nam sicut Homerus immensa prsditus ingenii vi cunctam psene 
naturam poesi sua complexus est, sic noster I'ictor dum homericae mentis 
divitias explicate nititur, artem prope universam exhausit. Atque is 
utinam ut ubere imaginandi facultate pollebat, sic etiam exquisitissima 
manu usus esset ! Verum picturae, etsi nonnullis ex iis vitiis iaborant, 
quibus nee alia veterum monumenta aliquot carent, sunt tamen artificii 
Hon contemnendi. Nam et a rigore sequiorum temporum absunt : turn 
innumeros habent et varios figurarum motus, vultus plerumque argutos, 
animorum indices, vestes sinuosas: sensus item hominum et perturba- 
tiones haud rare exprimuntur. Omnino Pictor et membrorum symmetri- 
am et lumina et umbras et eminentias et spatia et variarum imaginum 
connictus non infeliciter effinxit. Laus cateioqui harum picturarum 
praecipua est ilia certa ac perpetua morum et proprietatum expressio, et 
ad veteres consuetudines severissime exacta. Qua res ad comprobandam 
Codicis antiquitatem mirifice prodest. Qunm enim tot adeoque dissimilium 
inter se rerum figurae propositi sint, nihil autem in iis recentis vel inven- 
tionis vel usus appareat ; immo vero omnia cum veterum monumentorum 
natura formisqne consentiant ; fieri non potest, ut ea pictura barbaris et 
inficetis temporibus elaborata sit. 

Et de picturis quidem, quarum in nostra editione vel maximum momen- 
tum est, paullo fusius egimus. At de carminum magnifica palaeographia, 
cujus etiam breve specimen, etsi oppido rudius quam est in Codice, e 
nostris schedis Lipsiae vulgatum fait,* pauca monere sufRciet. Qui dicun- 
tur esse in Bibliothecis homerici codices, eorum nullus, quod sciam, 
saeculo fere X. non est recentior. At nostra Fragmenta quanto denique 
intervallo praecedunt ! Et scriptura quidem est plaue mirifica, Jitteris 
uncialibus et quadratis, verbisque more antiquo continuis, sine accentibus, 

' Leipziger LiteraUir-Zcilung 25 July 1812. 

sine spiritibus .- nam qui in Codice li;terdum apparent, ii a posteriore ali- 
qua manu appicti sunt : quod et recentius atramentium, et rudiores ductus 
ostcndunt. Calligraphia vera tanta est, ut neque in Herculani papyris, 
neque in operibus diplomatics, ubi codicum graecorum specimina etiam 
IV aut V. seculi eduntur, neque in antiquissimis Ambrosianis aliis codi- 
cibus, quicquam simile facile occurrat. Denique de natura textus hoc 
notamus, eum in multis Aristarchi recensionern sequi, quod perpetua 
Venetorum scholiorum collatione cognovi, non raro tamen ab Aristarcho 
recedere, et Zenodoti quoque lectiones interdum exhibere. 

Qaamvis operi nostro tam antiqus przestantisque pictura: ac scripture 
editio satis pretii ac decoris afferre videretur, haud tamen nostra sedulitas 
intra hos terminos se cohibuit. Prseter illud insigne x.ei/*>iXioY, de quo 
hactenus locuti sumus, ingena in Ambrosianis pluteis homericorum codi- 
cum copia est, quorum alii membranei, alii bombycini, alii linei, universi 
autem intra XII. et XVI. s:ecula conscript! videntur. In his codicibus non 
solum innumerae lectiones optima: latent verum etiam glossae, et scholia, et 
argumenta, et historiae, et allegoriae, et metaphrases, aliae ad verbum, 
aliae liberae, quorum multa quum sint inedita, nos partim integra in lucem 
educemUs, partim ita illustrabimus, ut quidquid ea bonae frugis ad exor- 
nandumHomerum conferre possunt, id doctorum respublica non ignoret. 

Quod autem hoc opus homericum bonarum artium studiosis singulari- 
ter profuturum sit, id ego quidem tam habeo persuasum, ut verear ne 
lectorum ingeniis videar diflfidere, si de re tam perspicua prolixius disse- 
ram. Nam ad antiquitatis cog litionem seu firmandam sen corrigendam, 
quantum conferent Uae picturae ? in quibus paene incredibile est quam 
multa et quam praeclara ejus generis sint. Quantum scriptura antiquis- 
sima ad palaeographiam, orthographian et puriorem Iliadis recensionern in- 
tererit ? Quantum denique opes codicum tot plane intactorum eruditionis 
thesauro cumulum imponent ? Quod si extevi homines idcirco maxime Ita- 
liam olim visebant, quod cum haec regio florebat fortuna et copiis, praeclara 
artificia et codices eximios in ea esse sciebant ; nos quoque aliquam gra- 
tiam apud eos inire speramus, quorum oculis et studio tam uberem spec- 
tandi proficiendiqne materiam sublato omni incommodo suppeditamus. 

Mei igitur operis haec ratio est. In prolegomenis quidem de Pictura- 
rum antiquitate praestantia atque utilitate, nee non de Fragmentis car- 
minum preciosissimis disseram : turn etiam de reliquis Ambrosianae 
Bibliothecae homericis manuscriptis accurate dicam. Sequentur LVIU. 
Picturae cum suis singulae declarationibus : turn carminum Fragmenta 
totidem, quorum unum aere expressum, Autographi specimen erit, reli. 
qua grandibus Htteris edita, splendidam Codicis calligraphiam, quoad 
licebit, imitabuntur: criticas autem unicuique fere Fragmento notas ad- 
texam. Turn denique in operis calce plurium codicum homericorum 
selectas lectiones, e* inedita scholia, et paraphrasium, atque liujusmodi 
veterum illustratiorum saltern excerpta, ad Principis poetarum ornatum, 
criticaeque incrementum collocabo. 

Scribebam Mtdiolani in mdibus Bibliothecs Ambrosianis Kalendis Quin- 
tilibus MDCCCXIV. 



